
DR 31.7.2018                                                                    29                   

 
Tarikh 8 Mac 2014 merupakan satu tarikh yang tidak akan luput dari ingatan kita 

semua. Pastinya waris dan keluarga penumpang dan anak kapal tersebut melalui hari-hari 
yang begitu sukar dan pilu selama lebih daripada empat tahun tragedi ini berlaku. 
Sesungguhnya tiada kata-kata yang dapat melakarkan kesedihan dan kepiluan waris dan ahli 
keluarga serta sahabat handai mangsa pesawat MH370 dalam meniti masa-masa yang sukar 
ini. Sesungguhnya kehilangan insan yang dikasihi tiada yang dapat menggantikannya. Hanya 
kenangan dan memori yang indah mereka menjadi peneman dan akan sentiasa tersemat di 
dalam sanubari kita buat selama-lamanya.   

Tuan Yang di-Pertua, kerajaan telah menubuhkan satu pasukan penyiasat bebas 
antarabangsa pada 25 April 2014 yang dikenali sebagai Malaysian International Civil Aviation 
Organization (ICAO) Annex 13 Safety Investigation Team for MH370, dengan izin, bagi 
menyiasat punca kemalangan udara pesawat MH370. Pasukan penyiasat ini dianggotai oleh 
19 orang pakar dari Malaysia dan seven accredited representatives daripada Amerika 
Syarikat, United Kingdom, Australia, China, Perancis dan dua buah negara anggota ASEAN 
iaitu Singapura dan Indonesia. Kesemua anggota pasukan penyiasat yang terpilih adalah 
dilantik berdasarkan kepakaran mereka.  

 Objektif utama penyiasatan kemalangan atau insiden ini adalah untuk menentukan 
hal, keadaan dan punca kemalangan dengan tujuan untuk menyelamatkan nyawa dan juga 
mengelakkan kemalangan pada masa hadapan. Dalam hubungan ini, penyiasatan yang 
dilaksanakan bukannya bagi maksud pengagihan kesalahan atau liabiliti, not for the purpose 
to apportion blame or liability, dengan izin.  

 Siasatan kemalangan dan insiden pesawat dilaksanakan berlandaskan Annex 13- 
Convention on International Civil Aviation- Aircraft Accident and Incident Investigation, 
bermula 25 April 2014 hingga 29 Mei 2018. Pasukan penyiasat telah mengemukakan 
Laporan Siasatan Kemalangan Udara Pesawat MH370 kepada Menteri Pengangkutan pada 
2 Julai 2018.  

Berdasarkan Annex 13 tersebut, berdasarkan kepentingan untuk mengelakkan 
kemalangan pada masa hadapan, laporan hasil siasatan perlulah dijadikan tatapan umum. 
Melalui laporan tersebut, pasukan penyiasat telah antara lain menyatakan perkara-perkara 
berhubung factual information, analysis findings and conclusion dan safety 
recommendations. Analisis telah dibuat ke atas lencongan pesawat daripada laluan pelan 
penerbangan yang difailkan, perkhidmatan operasi kawalan trafik udara, profil krew 
penerbangan, airworthiness, penyelenggaraan dan sistem pesawat, komunikasi satelit, 
maklumat berhubung bangkai dan impak pesawat, maklumat berhubung organisasi dan 
pengurusan Jabatan Penerbangan Awam (DCA) dan Malaysian Airlines System (MAS) dan 
consignment kargo pesawat.  

Dalam hubungan ini, kerajaan sedang meneliti safety recommendations tersebut 
dan akan mengambil tindakan-tindakan penambahbaikan yang sewajarnya bagi mengelak 
kemalangan udara pada masa akan hadapan. Pada masa yang sama, kerajaan akan turut 
menyiasat dan akan mengambil tindakan terhadap sebarang salah laku yang telah dilakukan 
berdasarkan peruntukan undang-undang sedia ada.     

 Untuk makluman Ahli-ahli Yang Berhormat, terdapat penambahbaikan yang telah 
diambil oleh kerajaan. Antaranya, pihak Jabatan Penerbangan Awam dan Tentera Udara 
Malaysia (TUDM) telah mengadakan siri mesyuarat bagi membincangkan dan 
mempertingkatkan standard operating procedure (SOP) dalam mengkoordinasikan 
pengawasan keselamatan ruang udara negara.  

Di samping itu, Jabatan Penerbangan Awam (DCA) di bawah inisiatif International 
Civil Aviation Organization telah menambah baik kaedah yang dilaksanakan bagi menjejaki 
lokasi pesawat secara real-time global tracking system setiap 15 minit berbanding setiap 30 
minit sebelum ini. Dalam hubungan ini, ICAO telah mewajibkan penggunaan real-time global 
tracking system tersebut kepada semua pesawat penerbangan komersial.    

 Selain daripada itu, DCA juga telah meningkatkan kapasiti pegawai dengan 
menambah baik prosedur latihan operasi kerja yang lebih fokus untuk situasi kecemasan dan 
kejadian-kejadian luar jangka.  

 

 



Tarikh 8 Mac 2014 merupakan satu tarikh yang tidak akan luput dari ingatan kita. semua. Pastinya waris dan keluarga penumpang dan anak kapal tersebut melalui hari-hari yang begitu sukar dan pilu selama lebih daripada empat tahun tragedi ini berlaku. Sesungguhnya tiada kata-kata yang dapat melakarkan kesedihan dan kepiluan waris dan ahli keluarga serta sahabat handai mangsa pesawat MH370 dalam meniti masa-masa yang sukar ini. Sesungguhnya kehilangan insan yang dikasihi tiada yang dapat menggantikannya. Hanya kenangan dan memori yang indah mereka menjadi peneman dan akan sentiasa tersemat di dalam sanubari kita buat selama-lamanya. Tuan Yang di-Pertua, kerajaan telah menubuhkan satu pasukan penyiasat bebas antarabangsa pada 25 April 2014 yang dikenali sebagai Malaysian International Civil Aviation Organization (ICAO) Annex 13 Safety Investigation Team for MH370, dengan izin, bagi menyiasat punca kemalangan udara pesawat MH370. Pasukan penyiasat ini dianggotai oleh 19 orang pakar dari Malaysia dan seven accredited representatives daripada Amerika Syarikat, United Kingdom, Australia, China, Perancis dan dua buah negara anggota ASEAN iaitu Singapura dan Indonesia. Kesemua anggota pasukan penyiasat yang terpilih adalah dilantik berdasarkan kepakaran mereka. Objektif utama penyiasatan kemalangan atau insiden ini adalah untuk menentukan hal, keadaan dan punca kemalangan dengan tujuan untuk menyelamatkan nyawa dan juga mengelakkan kemalangan pada masa hadapan. Dalam hubungan ini, penyiasatan yang dilaksanakan bukannya bagi maksud pengagihan kesalahan atau liabiliti, not for the purpose to apportion blame or liability, dengan izin. Siasatan kemalangan dan insiden pesawat dilaksanakan berlandaskan Annex 13- Convention on International Civil Aviation- Aircraft Accident and Incident Investigation, bermula 25 April 2014 hingga 29 Mei 2018. Pasukan penyiasat telah mengemukakan Laporan Siasatan Kemalangan Udara Pesawat MH370 kepada Menteri Pengangkutan pada 2 Julai 2018. Berdasarkan Annex 13 tersebut, berdasarkan kepentingan untuk mengelakkan kemalangan pada masa hadapan, laporan hasil siasatan perlulah dijadikan tatapan umum. Melalui laporan tersebut, pasukan penyiasat telah antara lain menyatakan perkara-perkara berhubung factual information, analysis findings and conclusion dan safety recommendations. Analisis telah dibuat ke atas lencongan pesawat daripada laluan pelan penerbangan yang difailkan, perkhidmatan operasi kawalan trafik udara, profil krew penerbangan, airworthiness, penyelenggaraan dan sistem pesawat, komunikasi satelit, maklumat berhubung bangkai dan impak pesawat, maklumat berhubung organisasi dan pengurusan Jabatan Penerbangan Awam (DCA) dan Malaysian Airlines System (MAS) dan consignment kargo pesawat. Dalam hubungan ini, kerajaan sedang meneliti safety recommendations tersebut dan akan mengambil tindakan-tindakan penambahbaikan yang sewajarnya bagi mengelak kemalangan udara pada masa akan hadapan. Pada masa yang sama, kerajaan akan turut menyiasat dan akan mengambil tindakan terhadap sebarang salah laku yang telah dilakukan berdasarkan peruntukan undang-undang sedia ada. Untuk makluman Ahli-ahli Yang Berhormat, terdapat penambahbaikan yang telah diambil oleh kerajaan. Antaranya, pihak Jabatan Penerbangan Awam dan Tentera Udara Malaysia (TUDM) telah mengadakan siri mesyuarat bagi membincangkan dan mempertingkatkan standard operating procedure (SOP) dalam mengkoordinasikan pengawasan keselamatan ruang udara negara. Di samping itu, Jabatan Penerbangan Awam (DCA) di bawah inisiatif International Civil Aviation Organization telah menambah baik kaedah yang dilaksanakan bagi menjejaki lokasi pesawat secara real-time global tracking system setiap 15 minit berbanding setiap 30 minit sebelum ini. Dalam hubungan ini, ICAO telah mewajibkan penggunaan real-time global tracking system tersebut kepada semua pesawat penerbangan komersial. Selain daripada itu, DCA juga telah meningkatkan kapasiti pegawai dengan menambah baik prosedur latihan operasi kerja yang lebih fokus untuk situasi kecemasan dan kejadian-kejadian luar jangka.